CELEX: 31966L0722
Language: el
Date: 1966-12-14 00:00:00
Title: Οδηγία 66/722/ΕΟΚ του Συμβουλίου, της 14ης Δεκεμβρίου 1966, περί τροποποίησης της οδηγίας του Συμβουλίου της 5ης Νοεμβρίου 1963, περί προσέγγισης των νομοθεσιών των κρατών μελών όσον αφορά τους παράγοντες συντήρησης που μπορούν να χρησιμοποιηθούν στα τρόφιμα που προορίζονται για ανθρώπινη κατανάλωση

Avis juridique important

|

31966L0722

Οδηγία 66/722/ΕΟΚ του Συμβουλίου, της 14ης Δεκεμβρίου 1966, περί τροποποίησης της οδηγίας του Συμβουλίου της 5ης Νοεμβρίου 1963, περί προσέγγισης των νομοθεσιών των κρατών μελών όσον αφορά τους παράγοντες συντήρησης που μπορούν να χρησιμοποιηθούν στα τρόφιμα που προορίζονται για ανθρώπινη κατανάλωση  

Επίσημη Εφημερίδα αριθ. 233 της 20/12/1966 σ. 3947 Φινλανδική ειδική έκδοση: Κεφάλαιο 13 τόμος 1 σ. 0086  Ελληνική ειδική έκδοση: Κεφάλαιο 03 τόμος 2 σ. 0075  Σουηδική ειδική έκδοση: Κεφάλαιο 13 τόμος 1 σ. 0086  Ισπανική ειδική έκδοση: Κεφάλαιο 13 τόμος 1 σ. 0038  Πορτογαλική ειδική έκδοση : Κεφάλαιο 13 τόμος 1 σ. 0038 

 ΟΔΗΓΙΑ ΤΟΥ ΣΥΜΒΟΥΛΙΟΥ   της 14ης Δεκεμβρίου 1966   περί τροποποιήσεως της οδηγίας του  Συμβουλίου της 5ης Νοεμβρίου 1963 περί  προσεγγίσεως των νομοθεσιών των Κρατών μελών  σχετικά με τα συντηρητικά που επιτρέπεται  να χρησιμοποιούνται στα τρόφιμα    ( 66/722/ΕΟΚ )   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ  ΚΟΙΝΟΤΗΤΟΣ ,   Έχοντας υπόψη :   τη συνθήκη περί ιδρύσεως της  Ευρωπαϊκής Οικονομικής Κοινότητος και  ιδίως το άρθρο 100 ,   την πρόταση της Επιτροπής ,   τη γνώμη της Συνελεύσεως (1) ,   τη γνώμη της Οικονομικής και Κοινωνικής  Επιτροπής ,   Εκτιμώντας :   ότι , σύμφωνα με το άρθρο 5 εδάφιο β ) της  οδηγίας του Συμβουλίου της 5ης Νοεμβρίου 1963 ,  σχετικά με τα συντηρητικά που επιτρέπεται  να χρησιμοποιούνται στα τρόφιμα (2) , όπως  τροποποιήθηκε από την οδηγία της  23ης Δεκεμβρίου 1965 (3) , τα Κράτη μέλη  μπορούν να διατηρήσουν μέχρι την 31η Δεκεμβρίου  1966 τις διατάξεις των εθνικών νομοθεσιών  σχετικά με την επεξεργασία της επιφανείας  των εσπεριδοειδών με διφαινύλιο ,  ορθοφαινυλοφαινόλη και ορθοφαινυλοφαινολικό  νάτριο .   ότι , αν τα εσπεριδοειδή τα επεξεργασμένα  με τα παραπάνω προϊόντα , δεν θα  μπορούσαν πλέον να τίθενται σε  εμπορία μέσα στην Κοινότητα , ο  εφοδιασμός με εσπεριδοειδή των περιοχών που  είναι απομακρυσμένες από τους τόπους  παραγωγής θα καθίστατο πολύ ανεπαρκής  ή και θα διεκόπτετο σε ορισμένες εποχές  του έτους .   ότι είναι αδύνατο να ολοκληρωθούν μέχρι  το τέλος του έτους όλες οι διαδικασίες του  κοινοτικού και εθνικού δικαίου που  απαιτούνται για να επιτραπεί σε όλη την  Κοινότητα η χρησιμοποίηση των εν λόγω  συντηρητικών κατά τρόπο ενιαίο ότι φαίνεται  συνεπώς αναγκαίο , προκειμένου να επιτραπεί  στα Κράτη μέλη να συνεχίσουν να  εφαρμόζουν τη νομοθεσία τους στο  θέμα αυτό , να παραταθεί η προθεσμία  που λήγει την 31η Δεκεμβρίου 1966 , μέχρι  την 30η Ιουνίου 1967 ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Στο άρθρο 5 εδάφιο β ) της οδηγίας της 5ης  Νοεμβρίου 1963 περί προσεγγίσεως των νομοθεσιών  των Κρατών μελών σχετικά με τα συντηρητικά  που επιτρέπεται να χρησιμοποιούνται στα  τρόφιμα , όπως τροποποιήθηκε από την  οδηγία της 23ης Δεκεμβρίου 1965 , η  ημερομηνία της 31ης Δεκεμβρίου 1966  αντικαθίσταται από την ημερομηνία της  30ης Ιουνίου 1967 .   Άρθρο 2   Η παρούσα οδηγία απευθύνεται στα  Κράτη μέλη .   Έγινε στις Βρυξέλλες , στις 14 Δεκεμβρίου 1966 .   Για το Συμβούλιο   Ο Πρόεδρος   B. W. BIESHEUVEL   (1) ΕΕ αριθ. 232 της 16 . 12 . 1966 , σ. 3922/66 .   (2) ΕΕ αριθ. 12 της 27 . 1 . 1964 , σ. 161/64 .   (3) ΕΕ αριθ. 222 της 28 . 12 . 1965 , σ. 3263/65 .